Source: http://www.bihon.ro/csm-liberty-campioana-la-judo/1719497
Timestamp: 2019-05-26 11:00:56+00:00

Document:
CSM Liberty, campioană la judo - BIHON
CSM Liberty, campioană la judo
la	23. octombrie 2016 15:43	 Reactualizat la:	 23. octombrie 2016 15:52
Echipa orădeană a cucerit pentru a 16-a oară titlul naţional în întrecerea masculină. Disputat la Arena „Antonio Alexe” în condiţii organizatorice impecabile, Campionatul Naţional de judo pentru echipe de seniori a relevat performanţa echipei masculine a CSM Liberty Oradea, care a obţinut medaliile de aur ale ediţiei.
La competiţie au fost prezente cinci formaţii, care s-au întrecut în sistem „fiecare cu fiecare”. CSM Liberty a participat cu două echipe, A şi B, prima devenind campioană naţională. CSM Liberty A a dispus cu 3-2 de Dinamo Braşov şi cu 4-1 de CSM Cluj-Napoca, respectiv de CSM Liberty B. A urmat meciul decisiv al campionatului, cel cu CS Politehnica Iaşi, ambele echipe fiind neînvinse. CSM Liberty a câştigat cu scorul de 3-2, după o dispută dramatică, decisnă abia după ultima întâlnire, cea de la categoria +90 kg, în care Daniel Matei l-a învins pe Mircea Croitoru! De remarcat faptul că echipa ieşeană s-a confundat practic cu naţionala Republicii Moldova.
Clasamentul final la masculin a fost: 1. CSM Liberty A, 2. CS Poli Iaşi, 3. CS Dinamo Braşov şi CSM Cluj-Napoca, 5. CSM Liberty B. Echipele orădene, pregătite de antrenorii Emil Morar, Aurelian Fleisz şi Alexandru Goncearenco, au avut componenţele: CSM Liberty A: Alexandru Szoke, Farkas Bertalan la 66 kg; Dan Fâşie, Mihai Tămăşan la 73 kg; Csoknay László (Ungaria), Alexandru Raicu la 81 kg; Aleksandar Kukolj (Serbia), Adrian Merge la 90 kg; Daniel Matei, Valentin Radu la +90 kg. CSM Liberty B: Areg Avesityan (Armenia), Vlad Luncan la 66 kg; Marcel Cercea, Darius Mudura la 73 kg; Vlad Vişan, Mircea Pop, David Pusztai la 81 kg; Farkas Zoltán, Laurenţiu Mezei la 90 kg; Luca Kunszabo, Alex Mierluţ la +90 kg.
FOFO: oradeabestphoto.ro ©
„Suntem mulţumiţi de rezultatele primei echipe, nu putem să le reproşăm nimic băieţilor, s-au bătut exemplar pentru victorie, au dat dovadă de spirit de echipă. Cea de-a doua formaţie putea obţine o clasare mai bună”, ne-a declarat antrenorul Emil Morar.
Doar trei echipe feminine
Concursul feminin a reunit doar trei echipe, clasamentul final fiind: 1. CSM Cluj-Napoca A, 2. CSM Cluj-Napoca B, 3. CSM Liberty Oradea. Formaţia orădeană (antrenori Aurelian Fleisz, Olimpia Ianc, Emil Morar) nu a putut beneficia de serviciile unor titulare de bază care au fost înscrise în concurs – Larisa Florian (52 kg), Lorena Podelenczki (70 kg) şi Mădălina Pantea (+70 kg), ele fiind accidentate. CSM Liberty a pierdut cu acelaşi scor, 2-3, ambele meciuri disputate cu cele două echipe clujene. Formaţia orădeană a avut alcătuirea: Ioana Matei, Larisa Florian (52 kg); Diana Truică, Borbala Lungu (57 kg); Andreea Florian, Beatrice Hiriş (63 kg), Georgiana Pantea, Dara Benţe, Lorena Podelenczki (70 kg); Beata Kabat (împrumutată de la Arad), Mădălina Pantea (+70 kg).
Taguri: csm liberty oradea, Daniel Matei, judo

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm